Desertinis šaukštas
**Desertinis šaukštas** (angl. *dessert spoon*) – šaukštas, skirtas valgyti desertui, kartais – sriubai ar dribsniams. Dydžiu tarpinis tarp valgomojo šaukšto ir arbatinio šaukštelio. Dydžiu primena sriubinį šaukštą (bet semtuvėlis pailgas, o ne apvalus). Desertinis šaukštas paprastai būna dukart talpesnis už arbatinį šaukštelį.

Desertinių šaukštų naudojimas pasaulyje labai įvairuoja. Kai kuriose šalyse jie labai įprasti, kitose jie praktiškai nenaudojami, nes ten desertus valgo naudodami šakutes arba arbatinius šaukštelius.

Labiausiai tradicinėse stalo serviruotėse desertinis šaukštas:

* dedamas virš lėkštės ar dubenėlio, atskirai nuo kitų stalo įrankių,
* arba atnešamas kartu su desertu.

Desertinis šaukštas kaip matuoklis
----------------------------------

Desertinis šaukštas naudojamas ir kaip kulinarinis tūrio matuoklis (angl. *dessertspoon*, *dstspn*), lygus dviem arbatiniams šaukšteliams arba 10 mililitrų. Valgomasis šaukštas atitinka 3 arbatinius šaukštelius (15 mililitrų arba 0,5 uncijos). Australijoje valgomasis šaukštas lygus 2 desertiniams šaukštams arba 20 mililitrų.

Kaip vaistininkų matuoklis desertinis šaukštas buvo neoficialus, bet plačiai naudojamas skysčių matuoklis:

* Desertinis šaukštas buvo lygus dviem skysčio drachmoms arba 1/4 skysčio uncijos.
* JAV ir D.Britanijoje iki 1824 m. skysčio uncija buvo 1⁄128 karalienės Anos vyno galono (o šis lygus 231 kubiniams coliams), tad desertinis šaukštas buvo lygus apytiksliai 7,39 cm³.
* Britiškasis imperinis vaistininkų desertinis šaukštas po 1824 m. buvo irgi lygus 1⁄4 skysčio uncijos, ši uncija buvo 1⁄160 imperinio galono, kuris buvo lygus 277,274 cm³, bet vėliau buvo prilygintas 277,419433 cm³.

Abiem atvejais desertinis šaukštas buvo lygus 7,10 cm³.

Tiek britiškojoje, tiek amerikinėje vaistininkų matų sistemoje du arbatiniai šaukšteliai buvo lygūs desertiniam šaukštui, o du desertiniai šaukštai buvo lygūs 1 valgomajam šaukštui.

Farmacinėje lotynų kalboje vaistininkų desertinis šaukštas žinomas kaip lot. *cochleare medium*, o sutrumpintai *cochl. med.* ar rečiau *coch. med.*. Arbatinis šaukštelis vadintas lot. *cochleare minus* ar lot. *cochleare minimum*, o valgomasis šaukštas lot. *cochleare magis* ar lot. *cochleare magnum*.

Šaltiniai
---------

1. ↑  Martin, Judith (2005 m. kovo 13 d). „On the Offensive". *The Washington Post*.
2. ↑  „The Secret of the Formal Place Setting". *Diner's Digest*. CyberPalate LLC. 1997.
3. ↑  Sir Robert Christison (1842). *A dispensatory, or commentary on the pharmacopoeias of Great Britain: comprising the natural history, description, chemistry, pharmacy, actions, uses, and doses of the articles of the materia medica*. Black. p. 38. Nuoroda tikrinta 20 December 2011.
4. ↑  Robert Borneman Ludy (1907). *Answers to questions prescribed by pharmaceutical state boards*. J.J. McVey. p. 125. Nuoroda tikrinta 20 December 2011.
5. ↑  Robert Gray Mayne (1881). *A medical vocabulary; or, An explanation of all names, synonymes, terms, and phrases used in medicine*. p. 91. Nuoroda tikrinta 20 December 2011.

Nuorodos
--------


|  |  |
| --- | --- |
|  | **Vikiteka: Desertinis šaukštas** – vaizdinė ir garsinė medžiaga  |

* Sidabriniai stalo įrankiai